Nicolae Bănicioiu rămâne fără imunitate parlamentară, după ce 202 deputaţi au votat "pentru", iar 12 "împotrivă".
Nicolae Bănicioiu este acuzat de procurorii DNA de mită şi trafic de influenţă. Bănicioiu a fost ministrul Tineretului şi Sportului, iar apoi al Sănătăţii în guvernul Ponta. Bănicioiu, 1 noiembrie 2015: Medicii noştri pot gestiona situaţia.
ACTUALIZARE 12.45. Deputații au votat marți, cu o majoritate covârșitoare, pentru ridicarea imunităţii deputatului Nicolae Bănicioiu, fost ministru al Sănătăţii și al Tineretului în Guvernul Ponta, în cazul căruia s-a cerut urmărirea penală pentru săvârşirea infracţiunilor de trafic de influenţă şi luare de mită în formă continuată.Comisia Juridică a Camerei Deputaţilor a recomandat plenului ridicarea imunităţii deputatului Nicolae Bănicioiu, fost ministru în Guvernul Ponta, acuzat de procurorii DNA de trafic de influenţă şi luare de mită.Procurorii au cerut Camerei Deputaţilor ridicarea imunităţii pentru Nicolae Bănicioiu, fost ministru din perioada 2012 – 2014, acuzat de luare de mită şi trafic de influenţă pe lângă ministrul Sănătăţii din acea perioadă.Procurorii fac o investigaţie care vizează suspiciuni de corupţie în contextul comercializării de bunuri de uz medical către spitalele publice din Bucureşti şi judeţul Ilfov, aflate în subordinea Ministerului Sănătăţii.Procurorul şef al Direcţiei Naţionale Anticorupţie a transmis procurorului general al Parchetului de pe lângă Înalta Curte de Casaţie şi Justiţie referatul cauzei, pentru a fi sesizată Camera Deputaţilor pentru formularea cererii de efectuare a urmăririi penale faţă de o persoană, deputat în Parlamentul României, la data faptelor având funcţia de ministru, pentru săvârşirea infracţiunilor de trafic de influenţă şi luare de mită în formă continuată.Cu câteva zile înainte să se împlinească cinci ani de la tragedia din clubul Colectiv, revine în atenție un personaj controversat. Nu l-am uitat pe Nicolae Bănicioiu, ministrul Sănătății de atunci.Spunea că nu trebuie să transfere în străinătate supraviețuitorii incendiului. 33 dintre ei s-au stins însă, și mulți în spitalele românești pline de bacterii.Nicolae Bănicioiu, 2015: "Vreau să spun încă o dată că statul român a arătat că funcționează, iar sistemul medical și cel de urgență a funcționat optim."Astăzi, același personaj este în fața unei anchete DNA, ce are legătură tot cu spitalele.La ora 11, deputații decid dacă rămâne fără imunitate Nicolae Bănicioiu. Pentru acest lucru, conform legii, este necesar să se pronunțe asupra acestei măsuri, în timp de 20 de zile, cu votul majorității membrilor prezenți în sală.Deja a fost un vot dat de către Comisia Juridică, și de aceea a ajuns pe ordinea de zi astăzi, în Camera Deputaților. Nicolae Bănicioiu este deputat de Iași, aflat la al patrulea mandat și a fost ales pe listele PSD, acum este la PRO România, fiind unul dintre oamenii fideli ai lui Victor Ponta. Urma să candideze pentru PRO România, dar a anunțat vineri că renunță.Acuzațiile procurilor sunt că în perioada 2012-2014, atunci când ocupa funcția de ministru al Tineretului și Sportului, ar fi acceptat promisiunea a doi oameni de afaceri și ar fi primit direct, de la unul din aceștia, suma de 1.299.000 de lei, lăsând să se creadă că are influență asupra ministrului Sănătății și a funcționarilor publici din cadrul acestei ramuri, și că va determina să îndeplinească sau să nu îndeplinească acte ce erau în datoriile lor de serviciu.Acestea sunt acuzațiile. Sunt mai vechi, de vreo 3 ani de zile. Bănicioiu spune că nu a fost chemat să dea mărturii, rămâne de văzut să vedem astăzi ce se întâmplă și urmărim dosarul mai departe.